《题沈慎言扇上画桃慎言时正出塞》
清代·杨宾

不信元都树，今朝塞上来。枝从毫末辨，花自扇头开。

春色飞龙碛，芳名到蝎台。莫愁霜露湿，根柢在蓬莱。

作者简介：（1650—1720）浙江山阴人，字可师，号耕夫，晚号大瓢山人。为人作幕。其父坐事长流宁古塔，请代父戍不许，与弟先后出塞省父。习其地理沿革、山川道里、风土人情，著《柳边纪略》，为世所称。另有《晞发堂集》、《杨大瓢杂文残稿》。